**TÁJÉKOZTATÓ TISZAKÉCSKE VÁROS TERÜLETÉN**

**VÁLLALKOZÁSOKNÁL KELETKEZŐ**

**KOMMUNÁLIS HULLADÉK GYŰJTÉSÉRŐL**

Tájékoztatom Tiszakécske Város területén székhellyel, telephellyel rendelkező ***vállalkozásokat,*** ***vállalkozókat***, hogy, hogy a hulladékról szóló 2012. évi CLXXXV. törvény (továbbiakban Ht.) 32/A. § alapján, az állami hulladékgazdálkodási közfeladat ellátására, az állam koordináló szervezetet (a továbbiakban: Koordináló szerv) hozott létre.

2016. április 01-től, a közszolgáltatás hatálya alá tartozó kommunális hulladék begyűjtésének, szállításának, a haszonanyagok értékesítésének koordináló szervezete a NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (a továbbiakban: NHKV Zrt.)

A hulladékok gyűjtést, szállítását, az erre vonatkozó szerződések megkötését továbbra is a Tiszakécskei Városüzemeltetési Nonprofit Kft. (TVNKFT), illetve a szerződött partnerei végzik, de a fenti dátumtól a ***VÁLLALKOZÁSOK, VÁLLALKOZÓK, GAZDASÁGI TÁRSASÁGOK ( és minden olyan személy, aki HULLADÉKSZÁLLÍTÁSI DÍJ FIZETÉsÉRE KÖTELEZETTEK )*** részére az NHKV Zrt. fog, utólagosan számlát kiállítani.

Azon vállalkozásokra vonatkozóan, amelyek a 2016. évre vonatkozóan a teljes díjat megfizették az NHKV Zrt. és a TVNKFT. között, később megkötésre kerülő egyedi megállapodással történik a díj rendezése.

***Ez a díj, nem kommunális adó, vagy építmény adó !!!!!***

***Annak megfizetése, Tiszakécske Város Önkormányzata részére történik, nem a Tiszakécskei Városüzemeltetési Nonprofit Kft-nek, ezeket a fenti jogszabály nem érinti.***

***Felhívom a vállakozások figyelmét, hogy a kommunális szilárd hulladék gyűjtésének, elszállításának igénybevétele törvényi kötelezettség. Ez a szolgáltatás, nem vonatkozik, a gazdasági tevékenység végzéséből keletkező „ipari, csomagolási stb.” hulladékokra.***

 Tamás Zsolt

 ügyvezető

 **Tiszakécske Városüzemeltetési**

 **Nonprofit Kft.**

**Tájékoztató a lakosság részére**

Tájékoztatom Tiszakécske Város lakosságát, hogy, hogy a hulladékról szóló 2012. évi CLXXXV. törvény (továbbiakban Ht.) 32/A. § alapján, az állami hulladékgazdálkodási közfeladat ellátására, az állam koordináló szervezetet (a továbbiakban: Koordináló szerv) hozott létre. A továbbiakban, a kommunális hulladék elszállítását továbbra is a Tiszakécskei Városüzemeltetési Nonprofit Kft. végzi, de a pénzügyi feladatokat az NHKV Zrt-hez rendelte a jogszabály.

A lakó és üdülő ingatlanok esetében, a jelenleg Tiszakécske Város Önkormányzata fizeti meg a hulladék begyűjtés, szállítás és ártalmatlanítás költségét.

***A LAKOSSÁG RÉSZÉRE JELENLEG TÉRÍTÉSMENTES A SZOLGÁLTATÁS.***

Mivel a vonatkozó jogszabályok értelmében, a szolgáltatás során begyűjtött haszonanyag **(szelektív hulladék, lom, elektronikai hulladék stb**.) 2016. április 01-től az NHKV Zrt. tulajdonát képezi, az NHKV Zrt. által meghatározott módon kell azt a kezelni.

A 2016. évi **lomtalanítást és elektronikai hulladékbegyűjtést** a Tiszakécskei Városüzemeltetési Nonprofit Kft. kizárólag abban az esetben tudja megszervezni, ha a hulladékok kezelésére vonatkozó tájékoztatást az NHKV Zrt-től megkapta. Erre várhatóan 2016. év április hónapban kerül sor. Amennyiben az időpontok rendelkezésre állnak, a [www.tiszakecske.hu](http://www.tiszakecske.hu/) weblapon, és a helyi média útján tájékoztatjuk a lakosságot.

 Tamás Zsolt

 ügyvezető

 **Tiszakécske Városüzemeltetési**

 **Nonprofit Kft.**

ILLEGÁLIS HULLADÉKELHELYEZÉS

Annak ellenére, hogy Tiszakécske területén a lakosság részére, 110 liter/ hét mennyiségig a hulladék elszállítás díjmentes, illetve hogy a városban székhellyel, telephellyel rendelkező vállalkozások részére kötelező hulladékszállítási szerződést kötni, sajnos a város területén az elmúlt időszakban megszaporodott, az eddig nem jellemző illegális hulladék elhelyezés.

Felhívom minden érintett figyelmét, hogy a vonatkozó jogszabályok értelmében -

***Btk. 281/A. § (1) Aki***

***a) arra a célra hatóság által nem engedélyezett helyen hulladékot elhelyez,***

***b) engedély nélkül vagy az engedély kereteit túllépve hulladékkezelési tevékenységet, illetve hulladékkal más jogellenes tevékenységet végez,***

***bűntettet követ el, és három évig terjedő szabadságvesztéssel büntetendő.***

***(2) A büntetés bűntett miatt öt évig terjedő szabadságvesztés, ha az (1) bekezdésben meghatározott bűncselekményt a hulladékgazdálkodásról szóló törvény szerinti veszélyes hulladékra követik el.***

***(3) Aki a bűncselekményt gondatlanságból követi el, vétség miatt az (1) bekezdés esetén egy évig terjedő szabadságvesztéssel, közérdekű munkával vagy pénzbüntetéssel, a (2) bekezdés esetén két évig terjedő szabadságvesztéssel, közérdekű munkával vagy pénzbüntetéssel büntetendő.***

***Tájékoztatom az érintetteket, hogy a szelektív hulladékgyűjtő szigetek,***

***NEM HULLADÉKLERAKÓK!***

Azaz mindazon hulladék, amely mérete, jellege, összetétele, származása miatt, a konténerbe nem helyezhető, az ***LE SEM RAKHATÓ A SZIGETEK MELLETT!***

Amennyiben a jövőben közterületen, illegális hulladék kihelyezést tapasztalnak munkatársaink, a fenti jogszabályba ütköző cselekmény elkövetése miatt, a Tiszakécskei Városüzemeltetési Nonprofit Kft. rendőrségi feljelentést fog tenni!

******

 Tamás Zsolt

 ügyvezető

 **Tiszakécske Városüzemeltetési**

 **Nonprofit Kft.**